open-index/open-wikipedia-markdown huggingface dataset:
שדה משחק הכדורגל

ממוזער|איור שדה המשחק עם סימוני מידות. לחצו לצפייה בגודל מלא.
**שדה משחק הכדורגל** הוא שטח מוגדר למשחק הכדורגל, העשוי דשא או דשא מלאכותי, וחייב להיות בצבע ירוק. ממדי המגרש ודרכי סימונו מוגדרים בחוקת משחק הכדורגל כ**חוק 1: שדה המשחק**.

## ממדים
קו האורך של שדה חייב להיות ארוך מקו השער, כדי לתת למגרש צורה מלבנית.

## סימונים
ישנם מספר סימוני חובה בשטח שדה המשחק.
* **שדה המשחק** - רוחבם של כל קווי המגרש יהיה 12 סנטימטרים. שדה המשחק מחולק לשני חצאים שווים. נקודת המרכז תסומן בעיגול, ומסביבה מסומן מעגל ברדיוס 9.15 מטרים.
* **רחבת השער** - בכל אחד מצדי המשחק, במרחק של 5.5 מטר מכל עמוד שער, יש לסמן בזווית ישרה לקו השער את רחבת השוער, באורך של 5.5 מטר. קווים אלו יחוברו ביניהם בקו מקביל לקו השער.
* **רחבת העונשין** - בכל אחד מצדי המשחק, במרחק של 16.5 מטר מכל עמוד שער, יש לסמן בזווית ישרה לקו השער את רחבת העונשין, באורך של 16.5 מטר. קווים אלו יחוברו ביניהם בקו מקביל לקו השער.
* **נקודת העונשין** - בכל רחבת עונשין, תסומן בעיגול נקודה במרחק 11 מטרים מנקודת האמצע שבין שני עמודי השער.
* **קשת רחבת העונשין** - בכל רחבת עונשין, תסומן קשת עיגול ברדיוס 9.15 מטרים מנקודת העונשין. קשת זאת תסומן רק מחוץ לרחבת העונשין.
* **אזור טכני** - מחוץ לתחומי המגרש מסומן אזור טכני בו רשאים אנשי הצוות והשחקנים המחליפים להימצא.

### סימוני הקרן
בכל פינה של המגרש יוצב דגל קרן, שגובהו לפחות 1.5 מטר וקצהו לא מחודד. מסביב דגל הקרן יש לסמן ברדיוס מטר את קשת הקרן. קשת זאת תסומן רק בתוך שטח המגרש.

### שערים
יש למקם את השערים במרכזו של קו השער. על השערים להיות בנויים משני עמודים מאונכים, ומחוברים ביניהם בקורה נוספת.
* **מידות** - המרחק בין עמודי השער הוא 7.32 מטרים, ובין הקורה העליונה לקרקע הוא 2.44 מטרים.
* **צבע** - על עמודי השער להיות לבנים.
* **בטיחות** - השערים חייבים להיות מקובעים לקרקע. ניתן להשתמש בשערים ניידים אך ורק אם הם עונים על דרישה זו.
* **חומר** - על עמודי השער להיות עשויים עץ, מתכת, או חומר אחר אשר מאושר מראש.
* **צורה** - על עמודי השער להיות בצורה מלבנית, עגולה או אליפטית, ואסור שיהוו סכנה לשחקנים.

## חוקים נוספים
* חל איסור על פרסום בשדה המשחק וציודו, כולל רשתות השערים והאזורים שהן תוחמות, ובדגלי הקרן.
* ניתן לסמן סימון מחוץ לשטח שדה המשחק, במרחק 9.15 מטרים מקשת הקרן ובזווית ישרה, אשר יעזור להבטיח שמירת מרחק בעת ביצוע בעיטת קרן.
* שופטים מורשים להשתמש בספריי נעלם בעת בעיטה חופשית.

## קישורים חיצוניים

* חוק מספר 1 לחוקת משחק הכדורגל, באתר ההתאחדות לכדורגל בישראל.

קטגוריה:ערכים שבהם תבנית בריטניקה אינה מתאימה
קטגוריה:כדורגל: חוקים
קטגוריה:אצטדיונים ומתקני ספורט
חומצה אדיפית

**חומצה אדיפית** (Adipic acid) היא תרכובת שנוסחתה הכימית (CH_2)_4(COOH)_2. חומצה אדיפית היא חומצה די-קרבוקסילית כלומר מכילה שתי קבוצות חומצה בקצות שרשרת ישרה בת 6 אטומי פחמן.

החומצה האדיפית היא חומר גלם לייצור ניילון, והיא החומצה הדו-קרבוקסילית המיוצרת בכמות הגדולה ביותר, המוערכת ב-2.5 מיליון טון בשנה.

## ייצור
בעבר יוצרה חומצה אדיפית מחמצון של שומן מהחי ומכאן שמה (adeps בלטינית - שומן). כיום מייצרים חומצה אדיפית מתערובת של ציקלוהקסנול וציקלוהקסנון המכונה שמן KA (ראשי תיבות של **K**etone-**A**lcohol oil) בחמצון רב שלבי באמצעות חומצה חנקתית.

בשלב מוקדם מתחמצן הכוהל ציקלוהקסנול לקטון ציקלוהקסנון ומשתחררת חומצה חנקיתית:

HOC_6H_11 + HNO_3 \longrightarrow OC_6H10 + H_2O + HNO_2

תוצר לוואי של התהליך הוא מזהם האוויר NO<sub>2</sub> שייצור חומצה אדיפית הוא אחד ממקורות הפליטה העיקריים שלו.

הוצעו שיטות ידידותיות יותר לסביבה לייצור חומצה אדיפית למשל באמצעות תגובה של פחמן חד-חמצני עם בוטאדיאן:

CH_2=CH-CH=CH_2 + 2CO + 2H_2O \longrightarrow HO_2C(CH_2)_4CO_2H

## שימושים
* השימוש הנפוץ ביותר לחומצה אדיפית הוא ייצור ניילון באמצעות תגובת דחיסה עם הקסהמתילן דיאמין. 60% מהחומצה מיוצרת לצורך זה
* חומר גלם בייצור פוליאוריתן
* אסטרים של חומצה אדיפית משמשים כפלסטיסיזרים בעיקר ל-PVC
* שילוב חומצה אדיפית בפולימר לשחרור מבוקר של תרופות מאפשר שחרור תרופות בקצב אחיד ללא תלות ב-pH
* כתוסף מזון לשיפור טעם, ויסות חומציות וג'לציה. מספר E של חומצה אדיפית הוא **E355**

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
אדיפית, חומצה
אדיפית, חומצה
קטגוריה:מונומרים
אדיפית, חומצה
וורן (מישיגן)

**וורן** (באנגלית: **Warren**) היא עיר במחוז מקומב במדינת מישיגן בארצות הברית. וורן שוכנת מצפון לעיר דטרויט והיא חלק מהמטרופולין שלה. בעיר מתגוררים 134,056 תושבים (נכון ל-2010), והיא העיר השלישית מבחינת גודל אוכלוסייתה במישיגן, אחרי גרנד ראפידס ודטרויט.

## היסטוריה
וורן הוקמה תחת השם "ביביס קורנרס" (Beebe's Corners) ב-1830. בהתחלה היא הייתה תחנת עצירה לכרכרות שיצאו מדטרויט צפונה. ב-1837 שמה שונה להיקורי, שנה לאחר מכן לאבה וזמן קצר לאחר מכן לוורן. מקור השם לא ברור. דעה אחת אומרת שהוא מתייחס לכומר שהיה פעיל ברחבי מישיגן ודעה אחרת אומרת שהוא מתייחס לגנרל ג'וזף וורן שנהרג בקרב גבעת בנקר במלחמת העצמאות של ארצות הברית.

ב-1893 ההתיישבות קיבלה מעמד של כפר וב-1957 היא קיבלה מעמד של עיר. העיר גדלה באופן משמעותי בשנות ה-50 וה-60 של המאה ה-20 בעקבות הבייבי בום שלאחר מלחמת העולם השנייה ותהליך המעבר של אזרחים רבים מדטרויט לפרווריה. האוכלוסייה הגיעה לשיא ב-1970 ומאז היא נמצאת בירידה הדרגתית.

## כלכלה
בעיר נמצאים מספר מפעלים ומרכזי חברות, בהם מספר מרכזים של יצרנית הרכב ג'נרל מוטורס.

## חינוך
בעיר נמצאים מספר קמפוסים של מוסדות להשכלה גבוהה, בהם קמפוסים של אוניברסיטת דבנפורט ואוניברסיטת מרכז מישיגן.

## קישורים חיצוניים

* 

* 

## הערות שוליים

קטגוריה:מישיגן: ערים
קטגוריה:יישובים שהוקמו ב-1830
כדור כדורגל

ממוזער|כדור כדורגל
**כדור כדורגל** הוא כדור משחק המשמש למשחק הכדורגל. צורת הכדור, גודלו, משקלו, והחומר ממנו הוא עשוי, מוגדרים בחוקת משחק הכדורגל כ**חוק 2: הכדור**.

כדורגלנים משתמשים לעיתים בכדורים במשקלים או בגדלים שונים לצורכי אימון, במטרה לשפר שליטה, מסירות ובעיטות

## היסטוריה
במהלך השנים חלו שינויים רבים בחומר ממנו היה עשוי כדור הכדורגל. בימי הביניים הכדור היה עשוי מעטפת עור וממולא בשבבי שעם או בשלפוחית השתן של בעלי חיים. רק במאה ה-19 הכדורים התחילו להיעשות, כמו שהם כיום, עשויים מגומי ועור.

## תכונות ומידות

### החלפת כדור פגום
במידה והכדור מתפוצץ או נפגם במהלך המשחק, על השופט להפסיק את המשחק. חידוש המשחק יתבצע על ידי הטלת הכדור במקום בו נפגם הכדור הקודם. חל איסור על השחקנים להחליף את כדור המשחק ללא אישור השופט.

## חוקים נוספים
* במשחקים תחרותיים של פיפ"א והקונפדרציות האזוריות, חייב להיות מוטבע על הכדור אחד מ-3 סימנים מזהים: **מאושר על ידי פיפ"א**, הלוגו הרשמי **נבדק על ידי פיפ"א**, או הכיתוב **כדור-משחק בינלאומי תקני**.
* חל איסור על כל סוג פרסום מסחרי על גבי הכדור, למעט סמלי התחרות, סמלי מארגני התחרות, וסמל יצרן הכדור.

## יצרני כדורים
במהלך השנים חברות רבות ייצרו את כדורי המשחק. החל משנת 1970, אדידס מייצרת את כדורי המשחק של המשחקים הרשמיים בגביע העולם, אליפות אירופה, משחקים האולימפיים, וליגת האלופות.

## ראו גם
* ג'אבולאני
* בראזוקה

## קישורים חיצוניים

* חוק מספר 2 לחוקת משחק הכדורגל, באתר ההתאחדות לכדורגל בישראל.
* 

קטגוריה:ערכים שבהם תבנית בריטניקה אינה מתאימה
קטגוריה:כדורגל: חוקים
קטגוריה:מושגים בכדורגל
קטגוריה:כדורים
Allgemeine Zeitung des Judentums

**Allgemeine Zeitung des Judentums** (בראשי תיבות: **A.Z.J**; אַלגֶמַיינֶה צַייטוּנג דֶס יוּדֶנטוּמס, מילולית: "עיתונה הכללי של היהדות") היה כתב עת יהודי-גרמני שהוקדש לנושאים מעולמה של היהדות, בדגש על ענייניה של יהדות גרמניה. כתב העת יצא לאור ברציפות בין השנים 1837–1922. הוא היה העיתון היהודי-גרמני שיצא לאור ברציפות במשך הזמן הארוך ביותר.

העיתון תפס את מקום "שולמית", שהחליף בשעתו את "המאסף".

עורכו הראשי ומייסדו היה לודוויג פיליפסון, רב רפורמי ופעיל ציבור.

## היסטוריה
כתב העת נוסד בשנת 1837 בלייפציג, ובהמשך הודפס בברלין. הגיליון הראשון הודפס ב-2 במאי 1837, ומטרתו המוצהרת הייתה לקדם את הידע ההיסטורי של היהודים אודות עמם. אך עסק באופן שוטף גם ביתר תחומי העניים של יהודי גרמניה: פוליטיקה, דת, ספרות יהודית וכללית, היסטוריה ופילולוגיה. לכתב העת צורף מעת לעת מוסף ספרותי. ב-1839 הפך כתב העת לשבועון.

בעת הקמת כתב העת הושם דגש על עיתונות בלתי-תלויה, ולכן לא נעזרו העורכים בתמיכה או סבסוד של כל גוף יהודי רשמי. כתב העת הופץ בכל רחבי אירופה היהודית.

לאחר פטירת העורך הראשון לודוויג פיליפסון, ערך את כתב העת גוסטב קרפלס (החל מ-1890). מו"ל העיתון בתקופת קרפלס היה איל העיתונות היהודי רודולף מוסה.

בשנותיו הראשונות של כתב העת השתתפו בכתיבת מאמרים בו חוקרים כמו גבריאל ריסר, אליקים כרמולי, שד"ל, לאופולד צונץ, יהודה ליב דוקעס, יוליוס פירסט, לאופולד לעף, פרנץ דליטש, אהרן ילינק, אברהם גייגר ויצחק מרדכי יוסט.

בשנים מאוחרות נקרא כתב העת: "עיתון ה-CV: ביטאון האגודה המרכזית של אזרחים גרמנים בני הדת היהודית".

## קישורים חיצוניים

* 
* כל גיליונות כתב העת, סרוקים בארכיב אוניברסיטת פרנקפורט
* 


* 


## הערות שוליים

קטגוריה:גרמניה: כתבי עת
קטגוריה:עיתונות יהודית
קטגוריה:גרמניה: עיתונים
קטגוריה:יהדות גרמניה
קטגוריה:עיתונים בגרמנית
דוד אשכנזי

**דוד ולדימירוביץ' אשכנזי** (ברוסית: **Дави́д Влади́мирович Ашкена́зи**; 25 בדצמבר 1915 - 19 בפברואר 1997) היה פסנתרן, מלווה ומלחין יהודי-רוסי.

## חייו
אשכנזי נולד בניז'ני נובגורוד. הוא למד נגינה בפסנתר בקולג' המקומי למוזיקה ובקונסרבטוריון של מוסקבה. הוא עבד כמלווה עם כמה זמרי פופ סובייטיים נודעים, בהם איזבלה יורייבה, קלודיה שולז'נקו, ליודמילה זיקינה, מרינה גורדון, ואדים קוזין, מארק ברנס, יוסיף קובזון ועוד.

בשנת 1996 הוכרז אשכנזי כ"אמן העם של רוסיה".

בשנת 1964 ניגן עם הכנר נחום לאטונסקי בפרק של הסרט "צמיד הנופך", עיבוד לנובלה המפורסמת באותו שם מאת אלכסנדר קופרין. הוא כתב מוזיקה לשירו של יעקב פולונסקי, "בעת חזות קשה של פרידה", שזכה לביצוע של זמרים רבים.

לדוד אשכנזי שני ילדים: ולדימיר אשכנזי (פסנתרן ומנצח המפורסם) וילנה אשכנזי, פסנתרנית. בנה של ילנה הוא הפסנתרן ולדימיר סברדלוב-אשכנזי.

הוא נפטר ב-19 בפברואר 1997 במוסקבה, רוסיה.

## קישורים חיצוניים

* , אינטרמצו עם אריק, 15 במרץ 2015
* 

## הערות שוליים

קטגוריה:פסנתרנים יהודים רוסים
קטגוריה:מלחינים יהודים רוסים
קטגוריה:מלחינים יהודים סובייטים
אשכנזי
קטגוריה:בוגרי הקונסרבטוריון של מוסקבה
קטגוריה:רוסים שנולדו ב-1915
קטגוריה:רוסים שנפטרו ב-1997
המכשף האפגני

**המכשף האפגני** (באנגלית: **The Afghani Magician**) הוא מותחן-אימה לנוער שכתבה סיגלית דיל. הספר יצא לאור בהוצאת "עם עובד" בשנת 2011.

## תקציר העלילה
עלילת הספר מביאה את סיפורו של דוגרמה, נער עני שגר באפגניסטן הרחוקה. דוגרמה מגלה להפתעתו שאגדת העם המקומית אודות המכשף האפגני, היא נכונה, וכי אותו המכשף המסתורי רודף אחריו. עם עזרה מנערה מסתורית בשם ג'אדו, דוגרמה נכנס למרוץ נגד הזמן במטרה להבין מה אותו המכשף רוצה ממנו, לפני שיהיה מאוחר מדי.

## הדמויות בספר
### מלאכים
* **דוגרמה** – נער עני המנסה להבין מה המכשף האפגני רוצה ממנו, מתגלה בסוף הספר כמלאך שנשלח על ידי מיכאל לשליחות על האדמה.
* **[[מיכאל]]** – ראש המלאכים ויריבה המושבע של לילית.

### שדים
* **המכשף האפגני** – מכשף מסתורי אשר מגייס אנשים תחת כישוף לשורותיו, שד ואחיה של לילית. שמו האמיתי הוא מיראל.
* **[[לילית (מיתולוגיה)|לילית]]** – מלכת השדים ויריבתו המושבעת של מיכאל.

### בני אדם
* **ג'אדו** – נערה מסתורית המשמשים כשפחה למכשף האפגני, מתגלה כמלכתה המסתורית של עיר הבירה "קאבול" אשר חיה לפני שנים רבות.
* **אנר** – אחותו הקטנה של דוגרמה, אשר נולדה תחת הכישוף של המכשף האפגני, ראש הצבא של המכשף ונוהגת להציק לדוגרמה ולהצר את צעדיו בכל הזדמנות.
* **טלינה** – אהבתו הראשונה של דוגרמה, נפלה תחת הכישוף של המכשף.
* **הרופא מעיר הבירה** – שליחו השטני של המכשף.
* **המלך** – המלך הנוכחי של "קאבול", לאורך הספר הוא אינו חש בטוב ונמצא רוב הזמן במיטתו.
* **הנסיך** – בנו של המלך, אחד משליחי המכשף.
* **קלפושה** – נוהג לספק את המזון ל"אחוזת הילדים", אחד משליחי המכשף.

## קישורים חיצוניים
* דף הספר, בהוצאת "עם עובד"
* ביקורות על הספר, באתר סימניה
* 

קטגוריה:ספרי מתח
קטגוריה:ספרי אימה
קטגוריה:ספרי פנטזיה
קטגוריה:ספרי 2011
קטגוריה:ספרי הוצאת עם עובד
פרויקט 57

**פרויקט 57** היה מיזם לניסוי בנשק גרעיני בסביבה פתוחה שנערך על ידי ארצות הברית במטווח חייל-האוויר נליס בשנת 1957. אזור הניסוי, הידוע כ**[[אזור 13]]**, גובל בחלק הצפון-מזרחי של אתר הביטחון הלאומי נבדה.

פרויקט 57 היה מיזם שמטרתו בדיקת בטיחות. חומרי הנפץ הנפיצים ביותר של הנשק הגרעיני פוצצו באופן אסימטרי כדי לדמות פיצוץ לא מכוון. המטרה של הניסוי הייתה לאמת שלא יהיו תוצרים גרעיניים כתוצאה מהפיצוץ, וכן ללמוד את היקף זיהום הפלוטוניום שיגרם ממנו.

האזור המזוהם גודר תחילה, והציוד המזוהם נקבר במקום. בשנת 1981, מחלקת האנרגיה של ארצות הברית חיטאה את האתר והוציאה אותו מכלל פעולה. מאות אלפי יארדים מעוקבים של אדמה ופסולת הוצאו מאזור 13 והושלכו במתקן פסולת באתר הביטחון הלאומי נבדה.

קטגוריה:נשק גרעיני: ניסויים
קטגוריה:1957 בארצות הברית
בהופעה חיה בצרפת

"**בהופעה חיה בצרפת**" הוא אלבומה השני של הזמרת שרית חדד שיצא לאור בשנת 1996.

למרות שמו, האלבום לא הוקלט בהופעה חיה בצרפת אלא באולפן בישראל, וקולות מחיאות הכפיים בו מוקלטים.

רעיון זה, של הופעות מזויפות-מבוימות, היה חלק מ"צו האופנה" המוכר של המוזיקה המזרחית והים תיכונית.

האלבום הכיל מחרוזת במרוקאית, שירים בצרפתית, טורקית, גרוזינית, ערבית מצרית ועוד.

## רשימת שירים

## הערות שוליים

## קישורים חיצוניים

קטגוריה:אלבומי שרית חדד
קטגוריה:אלבומים בעברית
קטגוריה:אלבומים בערבית
קטגוריה:אלבומים בצרפתית
קטגוריה:אלבומי חברת אבי גואטה הפקות בע"מ
ביינרט

**ביינרט** (לעיתים נכתב **ביינארט**) הוא שם משפחה

קטגוריה:שמות משפחה
ניצוץ החיים

"**ניצוץ החיים**" הוא אלבום הבכורה של הזמרת הישראלית שרית חדד. האלבום יצא לאור ב-8 בנובמבר 1995, על ידי חברת התקליטים אבי גואטה הפקות בע"מ. האלבום יצא בתקליטור וקלטת אודיו, וגרסת קלטת וידאו שלו המכילה קליפים לכל שירי האלבום צולמה ויצאה ב-1997.

האלבום זכה להצלחה רבה בישראל כאשר נמכר בלמעלה מ-80 אלף עותקים (פלטינה כפולה).

## רקע והפקה
שירי האלבום נכתבו על ידי דוד זיגמן, אבי ביטר ודני שושן, והולחנו על ידי עדי לאון, שושן ויוני רועה. האלבום הופק על ידי אבי גואטה. האלבום כולל בתוכו 11 רצועות, המשלבות בתוכן לחנים טורקיים, יוונים וערביים.

האלבום כלל רצועה אחת בערבית בשם "מה ביסמחלק" (בעברית "לא אסלח לך").

מתוך האלבום הצליחו השירים "שלום חבר" אותו ביצעה חדד ביחד עם מייק שריף (שנכתב בעקבות רצח ראש הממשלה יצחק רבין), "הנסיך שלי", "כנגד הזמן", "בוא", ושיר הנושא "ניצוץ החיים", שהיה בסגנון קלאסי בנגינת פסנתר, אף על פי שנכתב על פי לחן טורקי.

## רשימת רצועות

## צוות
* שרית חדד – שירה
* שי ראובני – עיבודים, קלידים, טכנאי הקלטה, תכנות תופים וכלי הקשה
* ציון אבוטבול - עיבוד לשיר מס׳ 6
* יהודה תמיר – מיקסים
* אמיר שחסר – חליל, קלרינט
* פליקס מזרחי – כינורות
* אבי סינגולדה – גיטרות
* יהודה קיסר – גיטרה סולו
* זיו – גיטרה בס
* בוריס אלייב – אקורדיון
* אריס נחום – בוזוקי
* יהודה תמיר, שאדיה אל כרמל – קולות רקע
* די מאסטר – עריכה דיגיטלית

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-1995
קטגוריה:אלבומי שרית חדד
קטגוריה:אלבומים בעברית
קטגוריה:אלבומים בערבית
קטגוריה:אלבומי פלטינה כפולה ומעלה בישראל
קטגוריה:אלבומי חברת אבי גואטה הפקות בע"מ
מוקדמות יורו 1984

**מוקדמות יורו 1984** הוא טורניר כדורגל שנערך באירופה בין מאי 1982 לדצמבר 1983, ובמסגרתו התמודדו 32 נבחרות לאומיות החברות באופ"א על שבעה מקומות ביורו 1984 שנערך בצרפת.

הנבחרות חולקו לשבעה בתים, ובסיום הטורניר שבע הנבחרות שסיימו בראש כל בית העפילו, יחד עם  המארחת שהעפילה אוטומטית, לטורניר הגמר.

## הגרלת הבתים

הגרלת שלב הבתים נערכה ב-8 בינואר 1982 בפריז, עם 32 נבחרות שנכנסו להגרלה. משחקי המוקדמות החלו במאי 1982 והסתיימו בדצמבר 1983. הנבחרות התחלקו לשבעה בתים, מתוכם ארבעה הכילו חמש נבחרות, ושלושה בתים הכילו ארבע נבחרות, שהוגרלו לפי קבוצות דירוג. על כל ניצחון ניתנו שתי נקודות, ולא שלוש כפי שנהוג כיום.

קבוצות הדירוג בהגרלה היו:

## בית 1

## בית 2

## בית 3

## בית 4

## בית 5

## בית 6

## בית 7

## מלך השערים

;7 שערים
*  קרל היינץ רומניגה

;6 שערים
*  סנטיאנה

## הנבחרות המעפילות

1 ב**מודגש**: זכתה בטורניר, ב*נטוי*: מארחת הטורניר

## קישורים חיצוניים

* מוקדמות יורו 1984 באתר RSSSF
* מוקדמות יורו 1984 באתר Scoreshelf

קטגוריה:אליפויות אירופה בכדורגל
קטגוריה:תחרויות כדורגל ב-1982
קטגוריה:תחרויות כדורגל ב-1983
שקנאי קטן

ממוזער|ראש של שקנאי קטן
[ממוזער| [ביצה|ביצי שקנאי קטן, אוסף מוזיאון טולוז]]
**שקנאי קטן** (שם מדעי: *Pelecanus rufescens*) הוא מין של שקנאי שמצוי באפריקה, דרום חצי האי ערב ודרום הודו; ייתכן שהוא נכחד במדגסקר. אורכו כ-125 עד 155 ס"מ, מוטת כנפיו כ-215 עד 290 ס"מ, ומשקלו בין 4 ל-7 ק"ג. אורך המקור כ-30 עד 38 ס"מ. הנקבה קטנה מעט מהזכר.

בתי הגידול המועדפים עליו הם ביצות ואגמים רדודים. השקנאים ישנים ומתרבים בדרך כלל על עצים (כגון עצי מנגרובים), אך הם עשויים גם לישון על חופים חוליים, צוקים, דיונות ואיי שונית.

גופו של השקנאי הקטן לבן-אפרפר, ולעיתים בעל גוון ורדרד באזור הגב (מכאן שמו העברי של השקנאי). המקור צהוב, והשק שמתחתיו אפור. בעונת הרבייה, הנוצות על ראשם של הזכרים ארוכות יותר מבניצוי הרגיל. פרטים צעירים דומים לשקנאי בניצוי החורף, אבל הבטן והחזה אפורים-חומים, יש מעט נוצות על העורף, הזנב חום, ונוצות התעופה כהות יותר מאצל פרטים בוגרים.

השקנאי ניזון בעיקר מדגים, שמשקלם מגיע עד 450 גרם (אם כי בדרך כלל הוא ניזון מדגים שמשקלם בין 80–290 גרם), ומדו חיים. לעיתים קרובות, השקנאים צדים את מזונם בקבוצות: הם מכניסים את מקוריהם למים בבת אחת, על מנת לבלבל את הטרף, וממלאים אותם במים ובדגים. מקור השקנאי עשוי לכלול עד כ-8 ליטרים של מים. פרט ממין זה עשוי לאכול כקילוגרם דגים ביום.

השקנאים מקננים על עצים בלהקות, שכוללות בדרך כלל בין 50 ל-200 זוגות. הקנים קרובים זה לזה, ומוקמים בגובה של כ-5 עד 10 מטרים מעל הקרקע. אין עונת רבייה קבועה, והשקנאים מקננים לכל אורך השנה. הנקבה מטילה 2–3 ביצים לבנות. הדגירה נמשכת כ-30 ימים. ההורים מאכילים את הגוזלים על ידי הקאת מזון חצי-מעוכל אל תוך פיהם. השקנאים מגיעים לבגרות מינית בגיל 3–4 שנים.

## קישורים חיצוניים

שקנאי קטן, באתר Oisaux-birds

## הערות שוליים

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:שקנאיים
קטגוריה:ארץ ישראל: שקנאים
קטגוריה:קניה: עופות
קטגוריה:טנזניה: עופות
קטגוריה:מדגסקר: עופות
קטגוריה:ג'יבוטי: עופות
קטגוריה:נמיביה: עופות
קטגוריה:הרפובליקה הדמוקרטית של קונגו: עופות
ג'מיני 4

**ג'מיני 4** (או **ג'מיני IV**) היא משימת החלל המאוישת השנייה בתוכנית ג'מיני של נאס"א. החללית שוגרה ב־3 ביוני 1965 והייתה המשימה המאוישת העשירית בכלל תוכנית החלל האמריקאית. במהלך ארבעת ימי המשימה הקיפו האסטרונאוטים ג'יימס מקדיוויט ואד וייט את כדור הארץ 66 פעמים. במהלך המשימה נרשמו שני ציוני דרך שקידמו את האמריקאים במרוץ לחלל ועזרו להם להתגבר על היתרון המוקדם שהיה לסובייטים: משימה זו הייתה המשימה המאוישת הארוכה ביותר עד כה בתוכנית החלל האמריקאית ואורכה התקרב לאורכה של משימת ווסטוק 5 הסובייטית, ששוגרה שנתיים קודם לכן. גולת הכותרת של המשימה הייתה הליכת החלל הראשונה שבוצעה על ידי אמריקאי, בה אד וייט ריחף מחוץ לחללית במשך כעשרים דקות, תוך שהוא קשור אליה.

במהלך המשימה, ניסה מקדוויט לבצע תמרון בחלל ולהתקרב אל השלב העליון של המשגר ששיגר את החללית - טיטן 2 - אך הניסיון לא צלח.

הטיסה הייתה הטיסה האמריקנית הראשונה שביצעה ניסויים מדעיים רבים בחלל. הניסויים כללו שימוש בסקסטנט על מנת חקור את הניווט על פי הכוכבים לטיסות לירח בשביל תוכנית אפולו.

## צוות
* **טייס:** ג'יימס מקדיוויט
* **[[טייס משנה]]:** אד וייט
### צוות גיבוי
* **טייס:** פרנק בורמן
* **טייס משנה:** ג'ים לוול

## יעדים
יעדה המרכזי של ג'מיני 4 היה להראות שבני אדם יכולים להתקיים בחלל לזמנים ממושכים. המשימות הבאות בתוכנית ג'מיני היו יותר ארוכות על מנת לוודא שהאסטרונאוטים מסוגלים לעמוד גם בזמנים אף יותר ממושכים בחלל כמו במשימות לירח.

היעד השני היה לבצע הליכת חלל ראשונה על ידי אמריקאי (EVA). הליכת החלל הראשונה בעולם בוצעה כמה חודשים לפני ג'מיני 4 על ידי הקוסמונאוט הסובייטי אלכסיי ליאונוב במשימת ווסחוד 2. נאס"א הקדימה את הליכת החלל למשימת ג'מיני 4 כדי להודיע שארצות הברית סוגרת את הפער במרוץ לחלל עם ברית המועצות. 11 ימים לפני השיגור שתוכנן ל־3 ביוני, דיווחו העיתונים שנאס"א מסרה כי "עדיין אין אנו בטוחים אם אכן יהא וייט האמריקאי הראשון שיחשוף עצמו לחלל," וכי "ההחלטה כנראה תיפול יום או יומיים לפני מועד השיגור."

היעד השלישי היה לבצע תמרון ומפגש ראשון בחלל. ג'מיני 4 ניסתה להתקרב לשלב העליון והמרוקן של משגר הטיטן 2, מכיוון שהקיפה את כדור הארץ באותו המסלול של השלב העליון של המשגר.

## ראו גם
*תוכנית ג'מיני
*המירוץ לחלל
*הליכת חלל

## קישורים חיצוניים

* "על כתפי ענקים" - היסטוריית פרויקט ג'מיני 
* אתר טלאי משימות החלל 
* מידע לעיתונות 
* תיאור המשימה

## הערות שוליים

קטגוריה:תוכנית ג'מיני
קטגוריה:1965 בארצות הברית
אשליות מתוקות

**אשליות מתוקות** הוא אלבומה התשיעי של הזמרת שרית חדד שיצא באפריל 2001.

האלבום נחשב לאחד האלבומים הנמכרים ביותר בישראל, לאחר שמכר יותר מ-180,000 עותקים.

השיר הראשון מתוכו, "יאללה לך הביתה מוטי", הפך מיד לשיר המושמע ביותר ברדיו, השיר השני "כשהלב בוכה" שכתב יוסי גיספן ללחן של שמואל אלבז זכה להצלחה רבה, והפך לאחת הקלאסיקות של חדד. מילות השיר נכתבו לאחר הלינץ' המזעזע בשני חיילי מילואים של צה"ל שנכנסו בשגגה אל העיר רמאללה באוקטובר 2000.

בין להיטי האלבום: "תלך כפרה עליי", "תזהרי ממנו" (דואט עם קובי אוז), "זה הסוד שלי", "אשליות מתוקות".

מצורף לאלבום קליפ "כשהלב בוכה" לצפייה במחשב.

## רשימת רצועות

**משתתפים באלבום**:
* הפקה: אבי גואטה הפקות בע"מ
* עיבודים והפקה מוזיקלית: שי ראובני, קובי אוז
* קלידים: שי ראובני, בנצי מור, קובי אוז, עידן סוכובולסקי
* תופים: אשר פדי, אטרף משה אסרף
* גיטרה בס: אבי יפרח, גל פרמן
* גיטרות: אבי סינגולדה, חיים אוליאל, אמיר בן עמי
* גיטרה 'מזרחית': יהודה קיסר, מאיר רגב
* כלי הקשה: אורן בלבן
* דרבוקות: רוני דדון, ישראל שובל
* אקורדיון: בוריס אלייב
* בגלמה: מוסטפא אפוקור
* עוד: נוריאל עמר
* כינור: סניה קרויטור
* חצוצרה: אברהם פלדר, גיל מאירי
* חליל: ניצן עין הבר, אמיר שחסר
* סקסופון: ירון מוהר
* קולות: יהודה תמיר

## נתוני מכירות

## קישורים חיצוניים

## הערות שוליים

קטגוריה:אלבומי שרית חדד
קטגוריה:אלבומים בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת אבי גואטה הפקות בע"מ
פיבי ניקולס

**שרה פיבי ניקולס** (באנגלית: **Sarah Phoebe Nicholls**; נולדה ב-7 באפריל 1957) היא שחקנית קולנוע, טלוויזיה ותיאטרון אנגלייה. ידועה מתפקידה כקורדליה פלייט בסדרה "חמדת ימים"  ובתפקיד אימו של ג'ון מריק בסרט "איש הפיל".

## ביוגרפיה
ניקולס נולדה בלונדון, אנגליה. למדה בבית הספר למשחק "Central School of Speech and Drama".

כילדה הופיעה בשם שרה ניקולס ושיחקה בסרטים אחדים לצידם של הוריה ואחותה קייט.
בשנות העשרים שלה הופיעה בסרטו של דייוויד לינץ' "איש הפיל", בסרט "The Missionary" של מייקל פיילין ובתפקיד הידוע ביותר שלה כקורדליה פלייט בסדרה "חמדת ימים". מאז לרוב הופיעה ניקולס בתיאטרון ובטלוויזיה.

הופעת הבכורה שלה בתיאטרון הייתה בשנת 1978 במחזה "Whose Life Is It Anyway?" בבימויו של מייקל לינדזי-הוג . עוד שיחקה במחזה "שלוש אחיות" לצידה של ונסה רדגרייב, בגרסה עטורת השבחים של "An Inspector Calls" של סטיבן דלדרי שהועלתה בתיאטרון המלכותי הלאומי, במחזה זוכה פרס אוליבייה "Pravda" שיחקה לצידו של אנתוני הופקינס וכן הופיעה במחזה "היסטריה" של טרי ג'ונסון. על הופעתה ב-2008 בהפקה המחודשת של הווסט אנד של המחזה "The Vortex" מאת נואל קאוורד וב-2009 ב-"Waste" מאת הרלי גרנוויל-ברקר  זכתה בפרס "Clarence Derwent" מטעם איגוד השחקנים הבריטי (Equity). במחזה "תמונות מהוצאה להורג" מאת הווארד ברקר, בהפקת התיאטרון המלכותי הלאומי, גילמה את מבקרת האמנות ריוורה.

ב-1995 השתתפה ניקולס בסרט הטלוויזיה "אהבה כמוסה" עיבוד לרומן "הטיית לב" מאת ג'יין אוסטן. היא הופיעה בתפקיד אורח במספר סדרות מתח כמו "קוואנה QC", "החשוד העיקרי", "רציחות במידסומר", "לואיס", "המלחמה של פויל" ו"עיניים שלי" בכיכובו של קלייב אוון. בספיישל חג המולד של שנת 2012 השתתפה בסדרת הדרמה התקופתית "אחוזת דאונטון" בתפקיד המרקיזה מפלינטשיר. היא שבה לגלם את התפקיד בעונה של שנת 2014.

ניקולס שיחקה בסרטים אחדים שביים בעלה צ'ארלס סטארידג', בהם העיבוד לטלוויזיה של "מסעות גוליבר" מ-1995, שם גילמה את קיסרית ליליפוט, ובסרט הקולנוע "סיפורי פיות" מ-1997.

## חיים אישיים
ב-6 ביולי 1985 התחתנה ניקולס עם הבמאי צ'ארלס סטארידג'. לבני הזוג יש שני בנים ובת. בנם טום סטארידג' אף הוא שחקן.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:שחקניות ילדות אנגליות
קטגוריה:זוכי פרס קלרנס דרוונט
קטגוריה:בריטיות שנולדו ב-1957
קטגוריה:בריטים שנולדו ב-1957
דיימון ואינז ג'וניור

**דיימון ואינז ג'וניור** (באנגלית: **Damon Wayans Jr**; נולד ב-18 בנובמבר 1982) הוא שחקן, מדבב וקומיקאי אמריקאי. מוכר בשל תפקידיו בסדרות הטלוויזיה "הכול לטובה", ו"הבחורה החדשה" ובסרטים "נראה אותך שוטר" ו"לחתן את ברי".

## ביוגרפיה
ואינז נולד בהנטינגטון, ורמונט. הוא חבר במשפחת ואינז, בנו של השחקן דיימון ואינז ושל ליסה טורנר. יש לו שלושה אחים צעירים ממנו; מייקל, קארה מיה וקיילה.

ואינז ערך את הופעת הבכורה הקולנועית שלו בשנת 1994 כאשר הוא לוהק לסרט עלילתי שאביו ביים, "בלנקמן" בתור הילד קווין.

## קריירה
מאפריל 2011 עד מאי 2013, ואינז כיכב כבראד ווילאמס אחת הדמויות הראשיות בסדרה הקומית "הכול לטובה" שמשודרת בערוץ ABC לצד אלישה קאת'ברט וניק זאנו. למרות הביקורות הטובות, הסדרה בוטלה על ידי ABC לאחר שהסתיימה העונה השלישית ב-2013. ואינז היה מועמד לפרס "שחקן המשנה הטוב ביותר בסדרת קומדיה" בטקס פרסי התמונה NAACP.

ב-16 במאי 2011, רשת פוקס הודיעה כי היא מרימה סדרה קומית חדשה בכיכובה של זואי דשנל בשם "הבחורה החדשה" וואינז הוצג שם כתפקיד משני בתור "קואץ'" אבל היה צריך לעזוב להמשיך לככב בסדרה "הכל לטובה" שלא בוטלה כפי שתכנן. בעונה השלישית של "הבחורה החדשה" חזר למספר פרקים, ובעונה הרביעית שולב בחזרה בתפקיד קבוע. ושם הוא שיחק לצד זואי דשנל, ג'ייק ג'ונסון ומקס גרינפילד.

בשנת 2014 שיחק בקומדיה המצליחה של הקיץ "נראה אותך שוטר" לצד ג'ייק ג'ונסון, ובקומדיה "לחתן את ברי" לצד לוסי פאנץ' ואד הלמס.

בשנת 2016 שיחק בקומדיה הפרועה "המדריך לסינגלס" לצידן של דקוטה ג'ונסון ורבל וילסון.

בשנת 2018 החל לשחק בתפקיד ראשי בסדרה הקומית "זוג פלוס סלב", המשודרת ברשת CBS.

## חייו האישיים
לואינז יש שתי בנות מבת זוגו לשעבר אג'ה מטויר. בשנת 2016 נישא לסמארה סראביה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מדבבים אמריקאים
קטגוריה:קומיקאים אמריקאים
קטגוריה:סטנדאפיסטים אמריקאים
קטגוריה:סופרים אפרו-אמריקאים
קטגוריה:תסריטאי טלוויזיה אמריקאים
קטגוריה:אמריקאים שנולדו ב-1982
Xeon

**Xeon** היא משפחה של מיקרו-מעבדים x86 בתכנון וייצור אינטל שאינם מיועדים לשוק הצרכני (אלא לחברות, ארגונים וכולי) עבור תחנות עבודה, שרתים ומערכות משובצות.

הסדרה נפוצה במיוחד בעולם המעבדים לשרתים ותחנות קצה של ארגונים בקטגוריית "Enterprise", בשל ביצועים טובים במיוחד אולם אינם מתאימים לשוק הצרכני ה"רגיל" בשל מחירם הגבוה. מעבדים אלו תומכים באופן מובנה בעבודה עם יותר מתושבת אחת, עם מספר ליבות רב יותר ותומכים בזיכרון ECC .

קיימות שלוש סדרות של מעבדי Xeon המדורגות לפי רמות: סדרת E3 הסדרה החלשה ביותר, סדרת E5 הסדרה הבינונית, וסדרת E7 המספקת את רמת הביצועים הגבוהה ביותר.

## קישורים חיצוניים

קטגוריה:מעבדי אינטל
סופרקאפן

**הסְוֶונְסְקָה סוּפֵּרֵקָאפֵּן** (בשוודית: **Svenska Supercupen**, מילולית: "הסופר קאפ השוודי") הייתה תחרות-גביע כדורגל בשוודיה שהתקיימה בין השנים 2007–2016. בדומה לשאר גביעי "סופר קאפ", התחרות התקיימה בין המנצחת בליגת העל השוודית לגברים ולנשים לבין המנצחת בגביע השוודי לגברים ולנשים באותה השנה. 

## תוצאות
### גברים

### נשים

## סטטיסטיקה
### גברים
#### גביעים לפי קבוצה

#### גביעים לפי [[מחוזות שוודיה|מחוז]]

### נשים
#### גביעים לפי קבוצה

#### גביעים לפי [[מחוזות שוודיה|מחוז]]

## ראו גם
* ליגת העל השוודית
* ליגת העל השוודית (כדורגל נשים)
* הגביע השוודי
* הגביע השוודי בכדורגל נשים
* התאחדות הכדורגל השוודית

## הערות שוליים

קטגוריה:שוודיה: כדורגל
קטגוריה:תחרויות כדורגל בשוודיה
קטגוריה:תחרויות כדורגל לא פעילות
קופה אמריקה 2016

**קופה אמריקה 2016** (או בשמה הרשמי **גביע המאה של קופה אמריקה**; בספרדית **Copa América Centenario**, באנגלית **Centennial Copa America**), היא גרסה מיוחדת של תחרות הקופה אמריקה, אשר נערכה בארצות הברית בין ה-3 ביוני ל-26 ביוני 2016, לציון 100 שנים לתחרות.

זו הייתה הפעם הראשונה שאת התחרות אירחה מדינה מחוץ לאמריקה הדרומית.

עקב פרשת השחיתות בפיפ"א, קיום התחרות הוטל בספק, אך בסופו של דבר התקיים כמתוכנן.

## נבחרות

## אצטדיונים

## המשחקים
### שלב הבתים
#### בית א'

----

----

----

----

----

#### בית ב'

----

----

----

----

----

#### בית ג'

----

----

----

----

----

#### בית ד'

----

----

----

----

----

### שלב הנוקאאוט

### פירוט המשחקים
#### רבע הגמר

----

----

----

#### חצי הגמר

----

#### משחק על המקום השלישי

#### משחק הגמר

## סטטיסטיקה
### מלכי השערים

**6 שערים**
* אדוארדו ורגאס

**5 שערים**
* ליונל מסי

**4 שערים**
* גונסאלו היגוואין

**3 שערים**
* קלינט דמפסי
* פיליפה קוטיניו
* אלכסיס סאנצ'ס

**2 שערים**
* אנר ולנסיה
* אסקיאל לאבסי
* אריק לאמלה
* רנאטו אגוסטו
* סלומון רונדון
* בלאס פרס
* ארתורו וידאל
* חוסה פדרו פואנסלידה
* אדסון פוץ'
* קרלוס באקה
* חאמס רודריגז

### מלכי הבישולים

**4 בישולים**
* ליונל מסי

**3 בישולים**
* קלינט דמפסי

**2 בישולים**
* אנחל די מריה
* מרקוס רוחו
* דני אלבס
* ארתורו וידאל
* אדווין קרדונה
* אנר ולנסיה
* ג'פרסון מונטרו
* ראול חימנס
* פאולו גררו
* אלחנדרו גוארה

## מצטיינים

**נבחרת הטורניר:**

## קישורים חיצוניים

* 

## הערות שוליים

קטגוריה:קופה אמריקה
קטגוריה:תחרויות כדורגל ב-2016
קטגוריה:תחרויות כדורגל בארצות הברית
קטגוריה:2016 בארצות הברית: ספורט
קטגוריה:אורלנדו: ספורט
קטגוריה:יוסטון: ספורט
קטגוריה:שיקגו: ספורט
קטגוריה:סיאטל: ספורט
קטגוריה:פילדלפיה: תחרויות ספורט
קטגוריה:קליפורניה: תחרויות ספורט
קטגוריה:2016 באמריקה הדרומית
טיטיזה

**טיטיזה** (בגרמנית: **Titisee**) הוא אגם קטן הנמצא בדרום היער השחור, כ-20 ק"מ ממזרח לפרייבורג אשר במדינת באדן-וירטמברג, גרמניה.

יש השערות שונות על מקור השם, אחת מהן היא שהוא נקרא על שם הקיסר טיטוס שהתאהב במקום (Titi-טיטוס; See-אגם).
## גאוגרפיה
טיטיזה הוא אגם קרחוני שנוצר בתקופת הפליסטוקן מקרחון שגלש מהר פלדברג.

שטח האגם הוא 1.07 קמ"ר ועומקו הממוצע הוא 20 מטר. אורכו המקסימלי הוא 1.87 ק"מ ורוחבו 750 מטר. האגם נמצא בגובה 840 מטר מעל פני הים. אגן הניקוז שלו הוא 22.4 קמ"ר. הנהר הראשי הזורם אליו הוא הזבאך (Seebach) והנהר הזורם ממנו הוא הווטאך (Wutach) שיוצר בדרכו לריין את מפלי טריברג. לידו העיירות טיטיזה ונוישטט המהוות רשות מוניציפלית אחת - טיטיזה-נוישטאט (Titisee-Neustadt).

בתקופת החורף קופא האגם ומשמש כמשטח לתחרויות החלקה. בקיץ הוא מרכז תיירות וספורט. באגם משייטות סירות מסוגים שונים. בגלל תקנות איכות הסביבה אסור לנוע באגם במנועי דלק אלא במנועים חשמליים בלבד.

Titisee (8).JPG|לוח הסבר בטיטיזה
Titisee (2).JPG|מבט כללי על האגם והסירות
Titisee (1).JPG|המזח בטיטיזה


## קישורים חיצוניים

* אגם טיטיזה

קטגוריה:גרמניה: ימות ואגמים
קטגוריה:אגמים הרריים
קטגוריה:היער השחור
מחנה ראובן

250px|ממוזער|שמאל|שלט הנצחה במתחם
250px|ממוזער|שמאל|מבט כללי על מתחם המחנה מדרום
250px|ממוזער|שמאל|המבנה המרכזי מבט מדרום
250px|ממוזער|שמאל|מבט מצפון
**מחנה ראובן** הוא מתחם ובו בניין בן שתי קומות בפינת הרחובות רוטשילד ובלפור בבת ים. המבנה נקרא על שמו של ראובן פנחס שהיה החלל השני של בת ים במלחמת העצמאות.

## היסטוריה
בתקופת המנדט הבריטי שימש המתחם כבית חולים לחולי נפש בשם "גפן", ולאחר מכן, בתקופת מלחמת העצמאות שימש המבנה המרכזי כמטה פיקוד של ארגון ההגנה והיווה עמדה קדמית בין בת ים ואזור הקרבות ביפו. בתקופה זו שימש כמקום התכנסות ללוחמים בטרם יציאתם לקרבות באזור יפו ובדרך לירושלים.

## שייכות מוניציפלית
למרות מיקומו הפיזי של המבנה במרכז העיר בת ים הרי שכתוצאה מטעות היסטורית בחלוקה הטופוגרפית בין הערים, השטח עליו נבנה היה שייך מבחינה מוניציפלית לעיריית תל אביב כמעין מובלעת, וזו סירבה לוותר עליו ללא תמורה. כתוצאה ממצב עניינים זה עומד המבנה מזה עשרות שנים כשהוא נטוש ומהווה מטרד אסתטי ותברואתי במרכז העיר.

## תוכניות עתידיות
בשנת 2013 מכרה עיריית תל אביב במכרז פומבי את המתחם לחברת השקעות אשר ביקשה להקים בשטחו מבנה למגורים, מסחר וצורכי ציבור. לעומת זאת, ובתגובה להליך המכירה הודיעה עיריית בת ים כי השטח ועליו המבנה, מיועד לשימור ואף חייבה את החברה הרוכשת בתשלומי ארנונה.

חברי עמותת "ותיקי בת ים" דורשים כי המבנה ישופץ, ישומר וישמש כמוזיאון לתולדות העיר בת ים. העירייה עצמה הודיעה כי בכוונתה לפתח את המתחם לצורכי מגורים ומסחר בשילוב שימור המבנים ההיסטוריים.

## קישורים חיצוניים

	 הבניין נמכר ב-53 מיליון ואז הוכנס לרשימת שימור

## הערות שוליים

קטגוריה:בת ים: מבנים
ראובן, מחנה
מגן חום

**מגן חום **הוא גוף שנועד להגן על חומר מפני חום גבוה ממקור חיצוני כלשהו. מגן החום מגן באמצעים שונים: הוא מתכלה, משקף או פשוט סופג את החום. מגן החום משמש לפעמים בשביל לבקר את פליטת החום של החומר.

## שימושים
### טיסות חלל
[ממוזער|מגן החום המתכלה של [תאי הפיקוד/שירות של החללית אפולו|תא הפיקוד במשימת אפולו 12 (לאחר המשימה) בתצוגה במרכז התעופה והחלל של וירג'יניה.]]
[ממוזער|מגן החום ה[אירודינמיקה|אירודינמי במעבורות החלל האמריקניות היה סופח את החום אל תוך האריחים מהם הורכב.]]
חללית הבאה לנחות על כוכב לכת בעל אטמוספירה, כמו כדור הארץ, מאדים או נוגה, ברוב המקרים מתקרבת אליו במהירות גבוהה ומסתמכת על החיכוך עם האטמוספירה שיאט אותה ובכך נחסך הצורך להשתמש בטילים רקטיים. תופעת הלוואי של שיטה זו היא שהחום האדיר הנוצר מהחיכוך יכול להיות הרסני. לשם כך נועד מגן החום האירודינמי. מגן החום האירודינמי מורכב משכבות הגנה מחומרים מיוחדים. ישנם שני סוגים בסיסיים של מגני חום אירודינמיים הנמצאים בשימוש:
*מגן חום מתכלה מורכב משכבה של שרף פלסטי; חלקו החיצוני מתאדה והופך לגז ובאמצעות הסעה נושא את החום משם והלאה. מגני חום כאלו היו בשימוש בחלליות מרקורי, ג'מיני ואפולו.
*מגן סופח חום מבודד באמצעות ספיחת החום ופליטת חלק ממנו בצורת קרינה. סוג זה של מגן חום היה בשימוש במעבורות החלל ונבנה מאריחי קרמיקה שהורכבו על רוב שטחה של המעבורת. במקומות בהם היה החום קיצוני ביותר, כגון בקדמת הכנפיים ובחרטום המעבורת, השתמשו בפחמן מחוזק בסיבי פחמן (RCC).

בחלק מהחלליות משמש מגן החום כדי להגן על מכלי הדלק ועל ציוד נוסף מהחום הנוצר בבעירת מנוע רקטי גדול. מגני חום כאלו היו בתא השירות בחללית אפולו וברכב הנחיתה הירחי.

### כלי רכב
ברוב כלי הרכב נמצאים מגני חום, מבודדים, שתפקידם הוא להגן על רכיבים ברכב מחום המנוע. מלבד הגנה על רכיבים, מגן החום יכולים לתרום להפחתת הטמפרטורה תחת מכסה המנוע.

## ראו גם
*חדירה לאטמוספירה
*חללית

## קישורים חיצוניים

קטגוריה:רכיבי חללית
מגן
חניבעל מונומאכוס

**חניבעל** (בלטינית: **Hannibal**) שכונה ביוונית **מונומאכוס** ("הלוחם לבד"). היה מצביא קרתגי ששירת בצבאו של חניבעל ברקה והתלווה אליו במסעו לאיטליה. נודע כאחד הקצינים האכזריים והחמדנים ביותר שלו.
## ביוגרפיה
המקור היחיד אודות אדם זה הוא ההיסטוריון היווני פוליביוס, המזכיר אותו בספרו "היסטוריה". פוליביוס מספר על סמך עדותם של בני קרתגו שחניבעל מונומאכוס היה מיודד מאוד עם מאגו ברקה, אחיו הצעיר של חניבעל ברקה, והשניים פעלו לעיתים קרובות ביחד, אם כי הם "תמיד תמרנו בזהירות רבה יותר איש נגד רעהו מאשר נגד האויב". הוא מתאר אותו כחמדן, תאב בצע, ואכזרי ביותר, ומזכיר מעשה מזעזע שלו: כאשר חניבעל ברקה חצה את הרי האלפים, צבאו סבל ממחסור חמור באספקה. ברקה כינס את קציניו כדי לדון במצב, ומונומאכוס קם והודיע שלדעתו יש דרך אחת בלבד לפתור את הבעיה. ברקה נתן לו את רשות הדיבור, ומונומאכוס טען שכדי לשרוד יש ללמד את החיילים לאכול בשר אדם. פוליביוס כותב שברקה הזדעזע מההצעה אולם לא השיב עליה. הוא מוסיף גם שזהו המקור לטענות מאוחרות יותר הנזכרות בין היתר אצל טיטוס ליוויוס, שברקה הרגיל את אנשיו לאכול את גופות אויביהם. מכאן ואילך חניבעל מונומאכוס אינו נזכר עוד ולא ידוע מה עלה בגורלו.

חוקרים מודרניים העלו את הסברה, לפיה חניבעל מונומאכוס אינו דמות אמיתית, והומצא בידי המקור של פוליביוס (ככל הנראה סוסילוס, לבלרו של חניבעל ברקה) כדי לסמל צד אפל יותר באישיותו של ברקה.

## הערות שוליים

קטגוריה:קרתגים
קטגוריה:קרתגים במלחמה הפונית השנייה
קטגוריה:חניבעל
ילדה של אהבה

"**ילדה של אהבה**" הוא אלבומה העשירי של הזמרת שרית חדד אשר יצא לאור במרץ 2002. את מרבית שירי האלבום הלחין צביקה פיק.

האלבום כלל את השיר "נדליק ביחד נר" שייצג את ישראל בתחרות האירוויזיון באותה שנה. בנוסף אליו בלטו באלבום השירים: "אתה תותח" ו"לראות את הכאב". באלבום חידשה חדד את "קרנבל בנח"ל", שביצעה במקור להקת הנח"ל.

האלבום זכה להצלחה גדולה כשמכר כ-80 אלף עותקים בתוך יומיים ובהמשך הגיע לכ-200,000 עותקים, והפך לאלבום השלישי הנמכר ביותר של העשור הראשון של המאה ה-21.

## רשימת רצועות

**משתתפים באלבום**:
* הפקה בפועל: אבי גואטה הפקות
* עיבודים והפקה מוזיקלית: שי ראובני
* עיבוד וניצוח כינורות ל"נדליק ביחד נר": ירון גוטפריד
* הפקת סאונד ושירה: יהודה תמיר
* קלידים: שי ראובני, בנצי מור
* פסנתר: עמית הראל
* תופים: אשר פדי
* גיטרה בס: אבי יפרח
* גיטרות: אבי סינגולדה
* גיטרה 'מזרחית': יהודה קיסר, מאיר רגב
* כלי הקשה: זוהר פרסקו, אורן בלבן, יהודה תמיר
* דרבוקות: רוני דדון, ישראל שובל
* אקורדיון: בוריס אלייב
* חצוצרות: ניצן עין הבר
* בגלמה: אריק כהן
* כינור: סניה קרויטור, ילמז טשצ'שמה
* כינורות ל"נדליק ביחד נר": אנסמבל הסולנים הישראלי
* קולות: יהודה תמיר, דלית כהנא, הילה זייתון, ניקי גולדשטיין, לימור עופר, מיכל מלאכי
* טכנאי אולפן ומיקסים: יהודה תמיר
* טכנאי הקלטה ל"נדליק ביחד נר": חיים גוזלי
* הוקלט באולפני אבי גואטה - 2002
* עריכה דיגיטלית: איציק פליבה - "מסטר דיסק"

## נתוני מכירות

## קישורים חיצוניים

## הערות שוליים

קטגוריה:אלבומי שרית חדד
קטגוריה:אלבומים בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת אבי גואטה הפקות בע"מ
עמנואל סארקי

**עמנואל סארקי** (נולד ב-26 בדצמבר 1987) הוא כדורגלן האיטי-ניגרי המשחק בגורניק מישלוויצה בעמדת הקשר.

## קריירה
סארקי התחיל את הקריירה שלו במחלקת הנוער של לין אוסלו ובגיל 19 חתם בצ'לסי אך הושאל לוסטרלו בה שיחק 4 שנים כשחקן מושאל מצ'לסי מתוכן רק בעונת  הצליח להיות שחקן חשוב במערכת עם 28 הופעות בהם גם כבש את שער הבכורה בקריירה שלו. בקיץ  חתם במ.ס. אשדוד. ב-27 בספטמבר 2010 ערך את הופעת הבכורה שלו בהפסד 2-1 נגד מכבי תל אביב. ב-20 בנובמבר 2010 כבש את השער היחיד שלו במדי אשדוד בהפסד 2-1 נגד מכבי פתח תקווה. בתום העונה עזב את אשדוד וחזר לבלגיה כאשר חתם בוואסלנד-בוורן בה מיעט לשחק ובסיום העונה עזב. לאחר חצי עונה שלא שיחק, ב-11 בפברואר 2013 חתם בוויסלה קרקוב הפולנית וכעבור כחודש ערך את הופעת הבכורה שלו בקרקוב בניצחון 1-2 נגד פולוניה ורשה.

בפברואר  חתם בפרטיזן ברדיוב מהליגה הסלובקית השנייה.

בצעירותו שיחק סארקי בנבחרות הצעירות של ניגריה. בשנת  החליט לייצג את האיטי מאחר שסבו נולד שם. ב-12 בנובמבר 2014 ערך את הופעת הבכורה שלו בנבחרת בתיקו 2-2 נגד  במסגרת מוקדמות גביע הזהב 2015.

## קישורים חיצוניים

קטגוריה:כדורגלנים ניגרים
קטגוריה:כדורגלנים האיטים
קטגוריה:קשרי כדורגל ניגרים
קטגוריה:קשרי כדורגל האיטים
קטגוריה:קדונה: כדורגלנים
קטגוריה:כדורגלני צ'לסי
קטגוריה:כדורגלני וסטרלו
קטגוריה:כדורגלני מועדון ספורט אשדוד
קטגוריה:כדורגלני ואסלנד-בוורן
קטגוריה:כדורגלני ויסלה קרקוב
קטגוריה:כדורגלני א.א.ל. לימסול
קטגוריה:כדורגלנים זרים בישראל
קטגוריה:כדורגלני נבחרת האיטי
קטגוריה:ספורטאים ניגרים בדרום אפריקה
קטגוריה:ספורטאים ניגרים בנורווגיה
קטגוריה:ספורטאים ניגרים באנגליה
קטגוריה:ספורטאים ניגרים בבלגיה
קטגוריה:ספורטאים ניגרים בישראל
קטגוריה:ספורטאים זרים בפולין
קטגוריה:ספורטאים ניגרים בקפריסין
קטגוריה:ספורטאים ניגרים בסלובקיה
קטגוריה:ספורטאים זרים בדרום אפריקה
קטגוריה:ספורטאים זרים בנורווגיה
קטגוריה:ספורטאים זרים באנגליה
קטגוריה:ספורטאים זרים בבלגיה
קטגוריה:ספורטאים זרים בקפריסין
קטגוריה:ספורטאים זרים בסלובקיה
קטגוריה:האיטים שנולדו ב-1987
קטגוריה:ניגרים שנולדו ב-1987
אמודאיים

**אמודאיים** (שם מדעי: ***Cinclidae***) היא משפחה של ציפורי שיר המתמחות בצלילה מתחת למים באזורים שונים. במשפחה זו סוג יחיד - **אמודאי**. אלו עופות קטנים, עם רגליים ארוכות, נוצותיהם חומות או שחורות ברוב גופם, למעט הגרון ובעלי כנפיים הנעות מהר יחסית גם מחוץ למים. מחקרים מולקולריים מראים על קירבה בין בני משפחה זו לקיכליים.

בטבע הם חיים באזורי מים מתוקים שונים, בעיקר הרריים באמריקה, באירופה, בצפון ובמזרח אסיה ובצפון מרוקו, באפריקה. הם נפוצים בעיקר במפלים ובנהרות וגם באגמים שונים. חלק מהמינים יגיעו לעיתים נדירות אף לחופי ימים רדודים.

לאמודאיים יש התאמות מיוחדות לחיים מתחת למים, בניגוד לציפורים אחרות: כנפיהם קצרות אך חזקות ומסוגלות לנווט במים בקלות, רגליהם ארוכות ובעלות טפרים חדים, עיניהם בעלי כיסוי מהמים, נחיריהם אטומים למים והם מפרישים שומן העוזר להם לצוף במים. עם זאת אין להם קרומי שחייה. הם ניזונים מיצורים קטנים שהם מוצאים במים או בין הסלעים על הקצה, ביניהם נימפות של יתושים, בריומאים או שפיריות, דגיגים וביצי דגים, ובחורף גם רכיכות וסרטנים קטנים.

## מינים
ישנם חמישה מינים בסוג:
*אמודאי אירופי (*Cinclus cinclus*) - מצוי באירופה, באסיה ובצפון מרוקו.
*אמודאי לבן כיפה (*Cinclus leucocephalus*) - מצוי בדרום אמריקה.
*אמודאי אמריקני (*Cinclus mexicanus*) - מצוי באמריקה הצפונית.
*אמודאי אסייתי (*Cinclus pallasii*) - מצוי במזרח אסיה.
*אמודאי ארגנטינאי (*Cinclus schulzi*) - מצוי באמריקה הדרומית, בדרום הרי האנדים.

## קישורים חיצוניים

* 
* אמודאיים באתר bto

*
קטגוריה:טקסונים שתוארו בידי מוריץ בלתזר בורקהאוזן
קטגוריה:בעלי חיים שתוארו ב-1797
סרגיי חוחלוב-סימסון

**סרגיי חוחלוב-סימסון** (באסטונית: **Sergei Hohlov-Simson**; נולד ב-22 באפריל 1972) הוא כדורגלן עבר אסטוני ששיחק בעמדת הקשר. כיום משמש כנשיא קבוצת לבדיה טאלין.

## קריירה
חוחלוב-סימסון התחיל את הקריירה שלו בפלורה טאלין אלייה הצטרף בשנת , עימה זכה באליפות עונה לאחר מכן. בשנת  עבר בטרביס פארנו בה שיחק שנתיים ולאחר מכן חזר לפלורה טאלין עימה זכה בשתי אליפויות רצופות. בשנת  חתם בויליאנדי טולאביק וכעבור חצי עונה חתם בהפועל כפר סבא מליגת העל. ב-22 בינואר 2000 ערך את הופעת הבכורה שלו בכפר סבא בתיקו 1-1 נגד בית"ר ירושלים. בתום העונה ירד עם כפר סבא לליגה הלאומית וחתם בהפועל טייבה מהליגה הארצית. בשנת  חתם בהאמקאם הנורווגית בה מיעט לשחק. שנה לאחר מכן חזר לאסטוניה הפעם ללבדיה טאלין בה סיים את הקריירה שלו.

בשנת  מונה למאמן לבדיה טאלין אותה עזב לאחר מספר חודשים.

## תארים
; פלורה טאלין
*אליפות אסטוניה: , , 
*הגביע האסטוני: , 

; לבדיה טאלין
*הגביע האסטוני: 
*הסופר קאפ האסטוני: 

## קישורים חיצוניים

קטגוריה:כדורגלנים אסטונים
קטגוריה:בלמי כדורגל אסטונים
קטגוריה:קשרי כדורגל אסטונים
קטגוריה:כדורגלני פלורה טאלין
קטגוריה:כדורגלני טרביס פארנו
קטגוריה:כדורגלני הפועל כפר סבא
קטגוריה:כדורגלני הפועל טייבה
קטגוריה:כדורגלני לבדיה טאלין
קטגוריה:כדורגלני נבחרת אסטוניה
קטגוריה:מאמני כדורגל אסטונים
קטגוריה:כדורגלנים זרים בישראל
קטגוריה:ספורטאים זרים בישראל
קטגוריה:ספורטאים זרים בנורווגיה
קטגוריה:אסטונים שנולדו ב-1972
קרתאלו (מצביא בצבאו של חניבעל)

ממוזער|מטבע שנטבע בטראנטום בתקופת הכיבוש הקרתגי
**קרתאלו** (בלטינית: **Carthalo** מת בשנת 209 לפנה"ס) היה מצביא קרתגי בצבאו של חניבעל שלחם במלחמה הפונית השנייה.

## ביוגרפיה

קרתאלו נזכר לראשונה במהלך קרב קאנאי כאשר הטיל מצור על יחידת נמלטים. לאחר הקרב חניבעל שלח אותו לרומא לצורך משא ומתן על כניעה, אולם הדיקטטור החדש של העיר, מרקוס יוניוס פארה, סירב לדון בנושא ואף סירב לפדות את החיילים הרומאיים שנפלו בשבי. הוא נזכר שוב כאשר נשלח למסור את גופתו של הפרוקונסול טיבריוס סמפרוניוס גרקכוס (שנהרג במהלך המצור על קאפואה בשנת 212 לפנה"ס) לידי הרומאים. 

חניבעל מינה אותו כמושל העיר טראנטום, הייתה זו עיר נמל חשובה וחזקה, והרומאים עשו הכל כדי ללוכדה מחדש. פלוטרכוס מוסר סיפור שנוי במחלוקת לפיו קצין ברוטי (שבט גאלי) שפיקד על חיל המשמר העירוני של קרתאלו, היה מאוהב בנערה רומאית שאחיה שירת בצבה הרומאי. המפקד הרומאי פאביוס מאקסימוס שלח אותו להסתנן לעיר בחשאי, ויחד עם אחותו השפיע על הברוטי לערוק לצד הרומאי. הברוטי מונע בכוח אהבתו פתח בשנת 209 לפנה"ס את שערי העיר, והרומאים זרמו פנימה. קרתאלו שהבין שהקרב אבוד הניח את נשקו וצעד כדי לבקש חנינה מפאביוס, אולם בדרך נהרג בידי חייל רומאי.

## הערות שוליים

קטגוריה:קרתגים
קטגוריה:קרתגים במלחמה הפונית השנייה
ואלריס שבאלה

**ולאריס שבאלה** (בלטבית: **Valērijs Šabala**; נולד ב־12 באוקטובר 1994) הוא כדורגלן לטבי המשחק בעמדת החלוץ בחויניצ'נקה חויניצה.

## קריירת מועדונים
שבאלה התחיל את הקריירה שלו במחלקת הנוער של דאוגבה ריגה. ב-15 באוקטובר 2009 ערך את הופעת הבכורה שלו בקבוצה הבוגרת בהפסד 8-0 נגד ונטספילס. בתום עונת  ירדה דאוגבה לליגה השנייה והוא חתם באולימפס JFK. ב-23 באפריל 2010 ובכך הפך לכדורגלן הצעיר ביותר שמבקיע במשחק בליגה אירופית כלשהי כאשר הוא רק בן 15 ו-193 ימים, שיא שנשבר אחרי 4 שנים.

בפברואר  חתם בסקונטו ריגה. בעונת הבכורה שלו התקשה שבאלה לקבל דקות משחק וסיים את העונה עם 22 הופעות ו-2 משחקים, אבל למרות זאת הוא זכה תואר "השחקן הצעיר של השנה בלטביה" וגרר התעניינות מצד מועדונים מהליגות הבכירות באירופה. בינואר  התאמן עם דינמו קייב אבל בסופו של שוחרר. ב-30 ביוני 2012 שבאלה הבקיע את השלושער הראשון בקריירה. את עונת  סיים עם 11 שערים ובמקום ה-5 בטבלת כובשי השערים של הליגה. ב-18 ביולי 2012 הבקיע את שער הבכורה שלו במסגרת אירופית בניצחון 1-2 נגד סלובן ליברץ במסגרת מוקדמות הליגה האירופית.

ב-29 בינואר 2014 חתם ל-4.5 שנים בקלאב ברוז' הבלגית. לאחר החתימה נשאר בסקונטו כשחקן מושאל עד 1 ביולי 2014. ב-22 באוגוסט 2014 הושאל שוב הפעם לאנורתוסיס פמגוסטה הקפריסאית. בינואר  הושאל לבאומיט ייאבלונס.

בינואר , חתם בוויטורול קונסטנצה מליגת העל הרומנית, אך ב-30 במרץ חתם בבלחטוב מליגת העל הפולנית.

ב-18 ביולי 2021, שבאלה חתם בלייפאיה.

## קריירה בינלאומית
שבאלה משחק כיום גם בנבחרת הצעירה של לטביה וגם בנבחרת הבוגרת. ב-24 במאי 2013 ערך את הופעת הבכורה שלו בנבחרת הבוגרת במשחק ידידות נגד . כעבור 4 ימים הבקיע את שערי הבכורה שלו בנבחרת בתיקו 3-3 נגד .

## תארים
; סקונטו ריגה
*הגביע הלטבי: 
*הליגה הבלטית: 

; נבחרת לטביה
*הגביע הבלטי: 

; אישיים
*השחקן הצעיר של העונה בליגת העל הלטבית: , 
*חלוץ העונה בליגת העל הלטבית: 

## קישורים חיצוניים

קטגוריה:כדורגלנים לטבים
קטגוריה:חלוצי כדורגל לטבים
קטגוריה:ריגה: אישים
קטגוריה:כדורגלני סקונטו ריגה
קטגוריה:כדורגלני קלאב ברוז'
קטגוריה:כדורגלני אנורתוסיס פמגוסטה
קטגוריה:כדורגלני פ.ק. יבלונץ
קטגוריה:כדורגלני דאק 1904 דונאיסקה סטרדה
קטגוריה:כדורגלני ריגה
קטגוריה:כדורגלני פודבסקידז'ה ביילסקו-ביאלה
קטגוריה:כדורגלני מיידז' לגניצה
קטגוריה:כדורגלני סודובה מריאמפולה
קטגוריה:כדורגלני פארול קונסטנצה
קטגוריה:כדורגלני בלחטוב
קטגוריה:כדורגלני לייפאיה
קטגוריה:כדורגלני B36 טורסהאבן
קטגוריה:כדורגלני נבחרת לטביה
קטגוריה:ספורטאים זרים בבלגיה
קטגוריה:ספורטאים זרים בקפריסין
קטגוריה:ספורטאים זרים בצ'כיה
קטגוריה:ספורטאים זרים בפולין
קטגוריה:ספורטאים זרים בסלובקיה
קטגוריה:ספורטאים זרים ברומניה
קטגוריה:ילידי 1994
מחלון וכליון

שמאל|ממוזער|250px| משפחת אלימלך בדרכה למואב, בציור "גלות מיהודה" מעשה ידי אלכסנדר בידה, המאה ה-19
**מַחְלוֹן** ו**כִלְיוֹן** הם דמויות מקראיות של שני אחים המופיעים במגילת רות.
השניים הם בניהם של אלימלך ונעמי. השניים נישאו לשתי אחיות: רות וערפה, בהתאמה, שעל-פי חז"ל היו בנותיו או נכדותיו של עגלון מלך מואב. 

משפחתם התגוררה בבית לחם ועקב הבצורת והרעב עזבה המשפחה את ארץ ישראל והתיישבו בשדה מואב. 

אלימלך ושני בניו מתו במואב ואילו נעמי ורות האלמנות חוזרות לארץ ישראל, לאחר שהבצורת והרעב תמו. ערפה מחליטה להישאר במואב.

## מדרש שמם
פירוש שמם הפשוט הוא מתיקות ("חילו" בערבית - מתוק) ושלמות (כליל), אך המדרש מוצא בשמם קיים רמז לגורלם המר של הבנים, בבחינת שם המעיד על בעליו, וילקוט שמעוני מבאר את שמם: " למה נקרא שמם מחלון וכליון? - מחלון שעשו עצמם חולין וכליון, שנתחייבו כליה". מדרש רות רבה מפרש את שמם כך: "מחלון וכליון - מחלון שנימח מן העולם, וכליון, שכלה מן העולם".

בגמרא מקשרים מחלון וכליון לבין "יואש ושרף" שמוזכרים בספר דברי הימים. הגמרא מסבירה מדוע הם נקראו בשני שמות: 

## אילן יוחסין

## הערות שוליים

קטגוריה:אישים במגילת רות
ציפורי נמלים

ממוזער|Myrmeciza squamosa
[ממוזער|[חנקן הנמלים]]
**ציפורי נמלים** (שם מדעי: Thamnophilidae) הם משפחה של ציפורי שיר מדרום וממרכז אמריקה, הנעזרים בנמלים כדי לצוד חרקים ביערות גשם טרופיים. הם קרובים למשפחות דרום אמריקאיות נוספות כמו פלומגביים, טופקוליים ותנריים. 

ציפורי נמלים הן כהות או שחורות-לבנות. מקורן חזק ובעל בליטות ולהרבה מינים יש ציצות משונות לראשם. הן צדות בעיקר חסרי חוליות, אף שחלקן גדולות מספיק כדי לצוד חולייתנים קטנים. הן מחפשות חרקים שונים ברחבי היער, בעיקר בסבכים שמתחת הצמרות וגם על הקרקע. חלקם צדים בקבוצות ואחרים עוקבים אחרי נמלים ציידות, אשר צדות חרקים קטנים. חרקים שבורחים מהנמלים נטרפים על ידי הציפורים. ההסתייעות בנמלים היא זו שנתנה למשפחה זו את שמה.
ציפורי נמלים שונות מצויות בסכנת הכחדה עקב אובדן יערות הגשם בהם הן חיות.

## סוגי ציפורי הנמלים
**Terenura* (בו 2 מינים)
**Euchrepomis* (בו 3 מינים)
*סוג ומין יחיד ציפור נמלים מפוספסת כנף (*Myrmornis torquata*)
*סוג ומין יחיד ציפור נמלים מנוקדת כנף (*Pygiptila stellaris*)
*סוג ומין יחיד ציפור נמלים רוסט (*Thamnistes anabatinus*)
*סוג ומין יחיד ציפור נמלים פירלי (*Megastictus margaritatus*)
**Thamnomanes* (בו 4 מינים)
*סוג ומין יחיד ציפור נמלים מנומרת (*Xenornis setifrons*)
*סוג ומין יחיד ציפור נמלים מפוספסת (*Dichrozona cincta*)
*סוג ומין יחיד ציפור נמלים גדולה (*Taraba major*)
*סוג ומין יחיד ציפור נמלים מנוקדת גב (*Hypoedaleus guttatus*)
*סוג ומין יחיד ציפור נמלים ענקית (*Batara cinerea*)
**Mackenziaena* (בו 2 מינים)
**Cymbilaimus* (בו 2 מינים)
**Frederickena* (בו 3 מינים)
**Dysithamnus* (בו 8 מינים)
**Herpsilochmus* (בו 15 מינים)
**Sakesphorus* (בו 3 מינים)
**Thamnophilus* (בו 31 מינים) - בו חנקן הנמלים
**Cercomacra* (בו 7 מינים)
*סוג ומין יחיד ציפור סבך שחורה (*Neoctantes niger*)
**Clytoctantes* (בו 2 מינים)
*סוג ומין יחיד ציפור נמלים מפוספסת גב (*Myrmorchilus strigilatus*)
*סוג ומין יחיד ציפור נמלים מנוקדת כנף (*Microrhopias quixensis*)
*סוג ומין יחיד ציפור נמלים שחורה-לבנה (*Myrmochanes hemileucus*)
**Epinecrophylla* (בו 8 מינים)
**Myrmotherula* (בו 26 מינים)
*סוג ומין יחיד ציפור נמלים מכוכב חזה (*Rhopias gularis*)
**Isleria* (בו 2 מינים)
**Phlegopsis* (בו 3 מינים)
*סוג ומין יחיד ציפור נמלים אוצלוטית (*Phaenostictus mcleannani*)
**Gymnopithys* (בו 5 מינים)
**Rhegmatorhina* (בו 5 מינים)
**Cercomacroides* (בו 6 מינים)
**Hypocnemis* (בו 8 מינים)
**Drymophila* (בו 11 מינים)
*סוג ומין יחיד ציפור נמלים כסופה (*Sclateria naevia*)
**Percnostola* (בו 3 מינים)
**Schistocichla* (בו 7 מינים)
**Myrmoborus* (בו 4 מינים)
*סוג ומין יחיד ציפור נמלים חשופת כיפה (*Gymnocichla nudiceps*)
*סוג ומין יחיד ציפור נמלים דקה (*Rhopornis ardesiacus*)
**Pyriglena* (בו 3 מינים)
**Hypocnemoides* (בו 2 מינים)
**Hylophylax* (בו 3 מינים)
**Willisornis* (בו 2 מינים)
**Myrmeciza* (בו 20-22 מינים)
*סוג ומין יחיד ציפור נמלים לבנת כנף (*Biatas nigropectus*)

## קישורים חיצוניים

קטגוריה:בעלי חיים שתוארו ב-1824
קטגוריה:טקסונים שתוארו בידי ויליאם ג'ון סווינסון
*
ג'רי בנגטסון

**ג'רי ריקרדו בנגטסון בודן** (בספרדית: **Jerry Ricardo Bengtson Bodden**, נולד ב-8 באפריל 1987) הוא כדורגלן הונדורסי המשחק באולימפיה בעמדת החלוץ.

## קריירה
בנגטסון ערך את הופעת הבכורה שלו ב-13 באוגוסט 2007 בווידה במשחק ליגה בליגת העל ההונדורסית נגד אולימפיה. ב-30 בספטמבר 2007 הבקיע את שער הבכורה שלו בתיקו 1-1 נגד ריאל אספנייה. במשך 3 עונות במועדון הוא כבש 32 שערים. בקיץ  יצא למבחנים בא.י.ק. סולנה אך לא הרשים ושוחרר. ב-26 בנובמבר 2010 חתם במוטגואה, התחיל בתהליך חזרה לכושר מאחר שלא שיחק מאז תחילת העונה. ב-30 בינואר 2011 ערך את הופעת הבכורה שלו במוטגואה בניצחון 0-1 נגד מראתון. בסיום עונת הקלאסורה זכה בתואר מלך השערים של הליגה והפך לכדורגלן ההונדורסי הראשון שזוכה בתואר שלוש עונות ברציפות, לאחר שעשה זו גם בעונת האפרטורה של אותה שנה ובעונה הקלאסורה של העונה שלפני כן, אז כשחקן וידה. ב-5 ביולי 2012 חתם בניו אינגלנד רבולושן מה-MLS. ב-25 ביולי 2014 הושאל לבלגראנו מליגת העל הארגנטינאית. ב-1 באוגוסט 2015 חתם בפרספוליס האיראנית עד לסיום העונה.

באפריל  ערך את הופעת הבכורה שלו בנבחרת הונדורס במשחק ידידות נגד . ב-9 בפברואר 2011 הבקיע את שער הבכורה שלו בנבחרת בתיקו 1-1 נגד . בנגטסון השתתף עם הנבחרת בגביע הזהב 2011, אולימפיאדת לונדון (2012) ומונדיאל 2014.

## תארים
; מוטגואה
*אליפות הונדורס:  (קלאסורה)

; אישיים
*מלך השערים של ליגת העל ההונדורסית:  (קלאסורה),  (אפרטורה),  (אפרטורה)

## קישורים חיצוניים

קטגוריה:כדורגלנים הונדורסים
קטגוריה:חלוצי כדורגל הונדורסים
קטגוריה:כדורגלני מוטגואה
קטגוריה:כדורגלני ניו אינגלנד רבולושן
קטגוריה:כדורגלני בלגראנו
קטגוריה:כדורגלני פרספוליס
קטגוריה:כדורגלני דפורטיבו סאפריסה
קטגוריה:כדורגלני אולימפיה
קטגוריה:כדורגלני נבחרת הונדורס
קטגוריה:כדורגלני גביע הזהב 2011
קטגוריה:כדורגלנים באולימפיאדת לונדון (2012)
קטגוריה:כדורגלני מונדיאל 2014
קטגוריה:כדורגלני גביע הזהב 2021
קטגוריה:ספורטאים זרים בארצות הברית
קטגוריה:ספורטאים זרים בארגנטינה
קטגוריה:ספורטאים זרים בקוסטה ריקה
קטגוריה:ספורטאים זרים באיראן
קטגוריה:ילידי 1987